# Iris Oifigiúil C NaN/2015

| | ISSN 1977-107X |
| --- | --- |
| Iris Oifigiúil
  an Aontais Eorpaigh | Eagrán Speisialta (
  1
  ) |
| | |
| An t-eagrán Gaeilge | Faisnéis agus Fógraí | 583 Feabhra 2015 |

ISSN 1977-107X

Iris Oifigiúil

an Aontais Eorpaigh

Eagrán Speisialta (
  1
  )

1

An t-eagrán Gaeilge

Faisnéis agus Fógraí

583 Feabhra 2015

---

| | Clár | Leathanach |
| --- | --- | --- |
| | IV   Fógraí |
| | FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH |
| | Parlaimint na hEorpa |
| 2015/C /01 | Ionchur an 51ú COSAC — An Aithin, 15-17 Meitheamh 2014 | 1 |

Clár

Leathanach

IV   Fógraí

FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

Parlaimint na hEorpa

2015/C /01

Ionchur an 51ú COSAC — An Aithin, 15-17 Meitheamh 2014

ú

1

---

| | |
| --- | --- |
| | (1)   Faoin tagairt C 36 a foilsíodh ábhar an eagráin seo i dteangacha oifigiúla eile an Aontais Eorpaigh. |

---

(1)   Faoin tagairt C 36 a foilsíodh ábhar an eagráin seo i dteangacha oifigiúla eile an Aontais Eorpaigh.

1

| GA | |
| --- | --- |

GA

---

IV Fógraí

FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

Parlaimint na hEorpa

| 3.2.2015 | GA | Iris Oifigiúil an Aontais Eorpaigh | 1 |
| --- | --- | --- | --- |

3.2.2015

GA

Iris Oifigiúil an Aontais Eorpaigh

1

---

IONCHUR AN 51ú COSAC

An Aithin, 15-17 Meitheamh 2014

(2015/C 36/01)

1.   Toghcháin Eorpacha

| 1.1. | Fáiltíonn COSAC roimh stiúradh rathúil na n-ochtú toghchán Eorpach, a bhí ar siúl ón 22 go dtí an 25 Bealtaine 2014. Cé gur vótáil níos mó daoine ar an meán sna toghcháin ná mar a bhí súil leis agus go raibh iarrthóirí bharr na liostaí ann chun cúrsaí Eorpacha a phlé le linn an fheachtais toghchánaíochta, cuireann COSAC a imní in iúl faoin líon íseal daoine a vótáil i mBallstáit áirithe agus faoin bhfás a tháinig ar an antoisceachas agus ar an seinafóibe, mar a léiríodh sna torthaí; dá bhrí sin molann sé go láidir do na rialtais, do na páirtithe polaitíochta agus do na hinstitiúidí Eorpacha faoi seach machnamh a dhéanamh ar a gcuid féin den fhreagracht do na feiniméin seo agus gníomhú go tapa chun dul i ngleic leo. |
| --- | --- |

1.1.

Fáiltíonn COSAC roimh stiúradh rathúil na n-ochtú toghchán Eorpach, a bhí ar siúl ón 22 go dtí an 25 Bealtaine 2014. Cé gur vótáil níos mó daoine ar an meán sna toghcháin ná mar a bhí súil leis agus go raibh iarrthóirí bharr na liostaí ann chun cúrsaí Eorpacha a phlé le linn an fheachtais toghchánaíochta, cuireann COSAC a imní in iúl faoin líon íseal daoine a vótáil i mBallstáit áirithe agus faoin bhfás a tháinig ar an antoisceachas agus ar an seinafóibe, mar a léiríodh sna torthaí; dá bhrí sin molann sé go láidir do na rialtais, do na páirtithe polaitíochta agus do na hinstitiúidí Eorpacha faoi seach machnamh a dhéanamh ar a gcuid féin den fhreagracht do na feiniméin seo agus gníomhú go tapa chun dul i ngleic leo.

| 1.2. | Maidir leis seo, fáiltíonn COSAC roimh an toil a nocht Ceannairí Stáit AE tús áite ar a gclár oibre a thabhairt d’fhás agus do chruthú fostaíochta, chomh maith le breis dul chun cinn a lorg i réimse na saoirse, na slándála agus an cheartais agus déileáil leis na dúshláin mhóra a bhaineann leis an athrú aeráide, agus le héifeachtúlacht agus slándáil fuinnimh. |
| --- | --- |

1.2.

Maidir leis seo, fáiltíonn COSAC roimh an toil a nocht Ceannairí Stáit AE tús áite ar a gclár oibre a thabhairt d’fhás agus do chruthú fostaíochta, chomh maith le breis dul chun cinn a lorg i réimse na saoirse, na slándála agus an cheartais agus déileáil leis na dúshláin mhóra a bhaineann leis an athrú aeráide, agus le héifeachtúlacht agus slándáil fuinnimh.

2.   Rialachas Eacnamaíoch - Doimhniú ar an Aontas Eacnamaíoch agus Airgeadaíochta (AEA)

| 2.1. | Athdheimhníonn COSAC a thuairim láidir go bhfuil sé thar a bheith tábhachtach AEA a dhoimhniú trí bheartais a thabhairt isteach a rachaidh i ngleic leis na neamhdhóthanachtaí a léiríodh ag tús na géarchéime. Sa chomhthéacs seo, meastar gurb é aontas iomlán baincéireachta, le sásraí éifeachtacha maoirseoireachta, réitigh agus ráthaíochta taiscí ar leibhéal Eorpach, mar aon, más gá, le haontas fioscach agus eacnamaíoch, an chéad chéim eile chun tosaigh i ndiaidh an chreata comhordaithe buiséadachta atá ann cheana féin. |
| --- | --- |

2.1.

Athdheimhníonn COSAC a thuairim láidir go bhfuil sé thar a bheith tábhachtach AEA a dhoimhniú trí bheartais a thabhairt isteach a rachaidh i ngleic leis na neamhdhóthanachtaí a léiríodh ag tús na géarchéime. Sa chomhthéacs seo, meastar gurb é aontas iomlán baincéireachta, le sásraí éifeachtacha maoirseoireachta, réitigh agus ráthaíochta taiscí ar leibhéal Eorpach, mar aon, más gá, le haontas fioscach agus eacnamaíoch, an chéad chéim eile chun tosaigh i ndiaidh an chreata comhordaithe buiséadachta atá ann cheana féin.

| 2.2. | Dá bhrí sin, fáiltíonn COSAC roimh an aontú polaitiúil ar an Sásra Aonair Réitigh a dtángthas air le linn Uachtaránacht Heilléanach na Comhairle, agus roimh críoch a bheith curtha le haontú ar an gCiste Aonair Réitigh. Beidh ról fíorthábhachtach ag na haontuithe seo i gcruthú Aontais Bhaincéireachta, rud a chabhróidh le cobhsaíocht airgeadais a chinntiú, a íoslaghdóidh costas chliseadh na mbanc ar shaoránaigh Eorpacha, a thabharfaidh ar ais muinín na margaí san earnáil baincéireachta Eorpach ionas go mbeidh ar chumas na mbanc creidmheas a sholáthar don fhíorgheilleagar arís chun an bealach a réiteach i dtreo fás geilleagrach. |
| --- | --- |

2.2.

Dá bhrí sin, fáiltíonn COSAC roimh an aontú polaitiúil ar an Sásra Aonair Réitigh a dtángthas air le linn Uachtaránacht Heilléanach na Comhairle, agus roimh críoch a bheith curtha le haontú ar an gCiste Aonair Réitigh. Beidh ról fíorthábhachtach ag na haontuithe seo i gcruthú Aontais Bhaincéireachta, rud a chabhróidh le cobhsaíocht airgeadais a chinntiú, a íoslaghdóidh costas chliseadh na mbanc ar shaoránaigh Eorpacha, a thabharfaidh ar ais muinín na margaí san earnáil baincéireachta Eorpach ionas go mbeidh ar chumas na mbanc creidmheas a sholáthar don fhíorgheilleagar arís chun an bealach a réiteach i dtreo fás geilleagrach.

3.   Saoirse, Slándáil agus Ceartas

| 3.1. | Iarrann COSAC ar Chomhairle na hEorpa na Treoirlínte Straitéiseacha i réimse an Cheartais agus na nGnóthaí Baile a ghlacadh maidir le pleanáil reachtúil agus oibríochtúil, ag tógáil ar an dul chun cinn atá déanta cheana féin i gcomhthéacs Chlár Stócólm; leagann COSAC béim ar a thábhachtaí atá prionsabal na dlúthpháirtíochta agus na freagrachta in ainmniú na dTreoirlínte agus cuireann sé béim ar an ngá atá leis na hionstraimí a fheidhmiú agus a fhorfheidhmiú i réimse na saoirse, na slándála agus an cheartais chun cáilíocht beatha shaoránaigh na hEorpa a fheabhsú. |
| --- | --- |

3.1.

Iarrann COSAC ar Chomhairle na hEorpa na Treoirlínte Straitéiseacha i réimse an Cheartais agus na nGnóthaí Baile a ghlacadh maidir le pleanáil reachtúil agus oibríochtúil, ag tógáil ar an dul chun cinn atá déanta cheana féin i gcomhthéacs Chlár Stócólm; leagann COSAC béim ar a thábhachtaí atá prionsabal na dlúthpháirtíochta agus na freagrachta in ainmniú na dTreoirlínte agus cuireann sé béim ar an ngá atá leis na hionstraimí a fheidhmiú agus a fhorfheidhmiú i réimse na saoirse, na slándála agus an cheartais chun cáilíocht beatha shaoránaigh na hEorpa a fheabhsú.

| 3.2. | Tá COSAC den tuairim gur cheart aird ar leith a thabhairt ar cheist íogair bhainistiú sreafaí imirce agus imeascadh na n-inimirceach dleathach i sochaithe AE agus é mar aidhm aige freagraí Eorpacha a spreagadh ar na dúshláin atá ann anois agus a bheidh amach anseo; chuige sin, ba cheart moltaí atá déanta ag Tascfhórsa na Meánmhara a leanúint go nithiúil, ós rud é gurb iad na bealaí farraige is minice a úsáidtear le haghaidh imirce agus go bhfuil baint acu freisin le méid suntasach daoine a bheith ag fáil bháis. Cuireann COSAC béim ar an ngá atá le tionscnaimh arb éard is cuspóir leo prionsabal na dlúthpháirtíochta agus chomhroinnt chothrom na freagrachta a chur chun feidhme mar atá leagtha síos in Airteagal 80 den CFAE sna réimsí seo a leanas: comhaitheantas frithpháirteach do chinntí náisiúnta ar thearmann; comhthiomsú na n-ionad glactha ar leibhéal AE chun aghaidh a thabhairt ar aon chúinsí géarchéime a d’fhéadfadh a bheith ann agus ar aon bhrú ar leith; pleanáil teagmhais agus bainistíocht géarchéime. |
| --- | --- |

3.2.

Tá COSAC den tuairim gur cheart aird ar leith a thabhairt ar cheist íogair bhainistiú sreafaí imirce agus imeascadh na n-inimirceach dleathach i sochaithe AE agus é mar aidhm aige freagraí Eorpacha a spreagadh ar na dúshláin atá ann anois agus a bheidh amach anseo; chuige sin, ba cheart moltaí atá déanta ag Tascfhórsa na Meánmhara a leanúint go nithiúil, ós rud é gurb iad na bealaí farraige is minice a úsáidtear le haghaidh imirce agus go bhfuil baint acu freisin le méid suntasach daoine a bheith ag fáil bháis. Cuireann COSAC béim ar an ngá atá le tionscnaimh arb éard is cuspóir leo prionsabal na dlúthpháirtíochta agus chomhroinnt chothrom na freagrachta a chur chun feidhme mar atá leagtha síos in Airteagal 80 den CFAE sna réimsí seo a leanas: comhaitheantas frithpháirteach do chinntí náisiúnta ar thearmann; comhthiomsú na n-ionad glactha ar leibhéal AE chun aghaidh a thabhairt ar aon chúinsí géarchéime a d’fhéadfadh a bheith ann agus ar aon bhrú ar leith; pleanáil teagmhais agus bainistíocht géarchéime.

4.   Beartais mhuirí AE

| 4.1. | Cuireann COSAC béim air gur foinse dho-ídithe fáis agus rachmais iad don Eoraip ar fad gníomhaíochtaí mara agus muirí. Fáiltíonn sé mar sin roimh an iarracht i gcomhar atá déanta ag an gCoimisiún Eorpach, ag an tSeirbhís Gníomhaíochta Seachtraí, ag an Uachtaránacht Heilléanach agus ag na Ballstáit chun straitéis iomlánaíoch trasearnála a fhorbairt leis an acmhainn seo a chur chun cinn agus a choimeád slán, is é sin Straitéis Slándála Mhuirí AE (SSMAE); is deimhin leis gur cheart go mbeadh gnéithe inmheánacha agus eachtracha den tslándáil mhuirí ar áireamh sa SSMAE, gur cheart réitigh dhomhanda a chur chun cinn chun déileáil le dúshláin ar an leibhéal Eorpach agus úsáid mhaith a bhaint as gach uirlis agus struchtúr AE atá ann cheana féin i réimse na slándála muirí, misin agus oibríochtaí CSC san áireamh. |
| --- | --- |

4.1.

Cuireann COSAC béim air gur foinse dho-ídithe fáis agus rachmais iad don Eoraip ar fad gníomhaíochtaí mara agus muirí. Fáiltíonn sé mar sin roimh an iarracht i gcomhar atá déanta ag an gCoimisiún Eorpach, ag an tSeirbhís Gníomhaíochta Seachtraí, ag an Uachtaránacht Heilléanach agus ag na Ballstáit chun straitéis iomlánaíoch trasearnála a fhorbairt leis an acmhainn seo a chur chun cinn agus a choimeád slán, is é sin Straitéis Slándála Mhuirí AE (SSMAE); is deimhin leis gur cheart go mbeadh gnéithe inmheánacha agus eachtracha den tslándáil mhuirí ar áireamh sa SSMAE, gur cheart réitigh dhomhanda a chur chun cinn chun déileáil le dúshláin ar an leibhéal Eorpach agus úsáid mhaith a bhaint as gach uirlis agus struchtúr AE atá ann cheana féin i réimse na slándála muirí, misin agus oibríochtaí CSC san áireamh.

5.   An Úcráin

| 5.1. | Fáiltíonn COSAC roimh na toghcháin Uachtaránachta san Úcráin agus is ábhar sásaimh dó an líon mór de mhuintir na hÚcráine a vótáil agus a mheáite a bhí na údaráis Úcránach ar fhíorphróisis toghchánaíochta a sheoladh, ag cloí den chuid is mó le tiomantas idirnáisiúnta. |
| --- | --- |

5.1.

Fáiltíonn COSAC roimh na toghcháin Uachtaránachta san Úcráin agus is ábhar sásaimh dó an líon mór de mhuintir na hÚcráine a vótáil agus a mheáite a bhí na údaráis Úcránach ar fhíorphróisis toghchánaíochta a sheoladh, ag cloí den chuid is mó le tiomantas idirnáisiúnta.

| 5.2. | Athdhearbhaíonn COSAC a thacaíocht dhaingean do shláine chríche agus do cheannasacht na hÚcráine agus cáineann sé nascghabháil mhídhleathach na Crimé ag Cónaidhm na Rúise. Tacaíonn COSAC go láidir le ceannasacht, neamhspleáchas agus sláine chríche thíortha uile na hEorpa agus creideann sé nach bhfuil áit ar bith ann do ghníomhaíochtaí scarúnaíocha ná do bhriogadh ar bith chun teorainneacha na hEorpa san 21 aois a athrú, gan an próiseas daonlathach cuí. |
| --- | --- |

5.2.

Athdhearbhaíonn COSAC a thacaíocht dhaingean do shláine chríche agus do cheannasacht na hÚcráine agus cáineann sé nascghabháil mhídhleathach na Crimé ag Cónaidhm na Rúise. Tacaíonn COSAC go láidir le ceannasacht, neamhspleáchas agus sláine chríche thíortha uile na hEorpa agus creideann sé nach bhfuil áit ar bith ann do ghníomhaíochtaí scarúnaíocha ná do bhriogadh ar bith chun teorainneacha na hEorpa san 21 aois a athrú, gan an próiseas daonlathach cuí.

| 5.3. | Tá gníomhaíochtaí Chónaidhm na Rúise ar neamhréir lena tiomantais reatha agus lena n-oibleagáidí, Cairt NA, Ionstraim Chriochnaitheach Heilsincí CSSE agus Meabhrán Bhúdapeist san áireamh. Ní mór Leithinis na Crimé a ath-chomhtháthú le stát na hÚcráine le go mbeidh cobhsaíocht arís san Eoraip. |
| --- | --- |

5.3.

Tá gníomhaíochtaí Chónaidhm na Rúise ar neamhréir lena tiomantais reatha agus lena n-oibleagáidí, Cairt NA, Ionstraim Chriochnaitheach Heilsincí CSSE agus Meabhrán Bhúdapeist san áireamh. Ní mór Leithinis na Crimé a ath-chomhtháthú le stát na hÚcráine le go mbeidh cobhsaíocht arís san Eoraip.

| 5.4. | Iarrann COSAC ar Chomhairle Chónaidhm na Rúise a cinneadh ar an 1 Márta, 2014, a thug cead forneart a úsáid i gcoinne tír chomharsanachta, a chealú. |
| --- | --- |

5.4.

Iarrann COSAC ar Chomhairle Chónaidhm na Rúise a cinneadh ar an 1 Márta, 2014, a thug cead forneart a úsáid i gcoinne tír chomharsanachta, a chealú.

| 5.5. | Leagann COSAC béim air go bhfuil sé riachtanach agus cúrsaí mar atá go ndéanfaidh an Rúis bearta fiúntacha chun an teorainn idir an Rúis agus an Úcráin a chosaint chun sruth na sceimhlitheoirí agus na n-arm chun na hÚcráine a chosc. |
| --- | --- |

5.5.

Leagann COSAC béim air go bhfuil sé riachtanach agus cúrsaí mar atá go ndéanfaidh an Rúis bearta fiúntacha chun an teorainn idir an Rúis agus an Úcráin a chosaint chun sruth na sceimhlitheoirí agus na n-arm chun na hÚcráine a chosc.

| 5.6. | Tá muinín ag COSAC go dtugann cáilíocht na dtoghchán Uachtaránachta dlisteanacht d’Uachtarán nua na hÚcráine idirphlé uileghabhálach a chur ar bun leis na saoránaigh ar fad agus saothrú chun aontacht na tíre a ráthú agus éagsúlacht shochaí na hÚcráine a urramú ag an am céanna; iarrann sé ar an Aontas Eorpach oibriú go dlúth le hUachtarán nua na hÚcráine agus tacaíocht a thabhairt dó i dtreo an díláraithe agus i dtreo athchóirithe eacnamaíocha agus bunreachtúla agus struchtúracha chun cobhsaíocht pholaitiúil agus eacnamaíoch a chinntiú sa tír. Thairis sin, fáiltíonn COSAC roimh ráitis ó Chónaidhm na Rúise ag gealladh go mbeidh meas aici ar thoradh na dtoghchán; molann sé go láidir do Chónaidhm na Rúise dá bhrí sin comhoibriú leis an Uachtarán nua dlisteanach, tiomnú d’idirphlé dearfach agus síochánta d’fhonn an teannas a laghdú agus fórsaí airm a tharraingt siar ó theorainn na hÚcráine. |
| --- | --- |

5.6.

Tá muinín ag COSAC go dtugann cáilíocht na dtoghchán Uachtaránachta dlisteanacht d’Uachtarán nua na hÚcráine idirphlé uileghabhálach a chur ar bun leis na saoránaigh ar fad agus saothrú chun aontacht na tíre a ráthú agus éagsúlacht shochaí na hÚcráine a urramú ag an am céanna; iarrann sé ar an Aontas Eorpach oibriú go dlúth le hUachtarán nua na hÚcráine agus tacaíocht a thabhairt dó i dtreo an díláraithe agus i dtreo athchóirithe eacnamaíocha agus bunreachtúla agus struchtúracha chun cobhsaíocht pholaitiúil agus eacnamaíoch a chinntiú sa tír. Thairis sin, fáiltíonn COSAC roimh ráitis ó Chónaidhm na Rúise ag gealladh go mbeidh meas aici ar thoradh na dtoghchán; molann sé go láidir do Chónaidhm na Rúise dá bhrí sin comhoibriú leis an Uachtarán nua dlisteanach, tiomnú d’idirphlé dearfach agus síochánta d’fhonn an teannas a laghdú agus fórsaí airm a tharraingt siar ó theorainn na hÚcráine.

| 5.7. | Tá COSAC ag súil go gcomhlíonfar go hiomlán conarthaí a bhaineann le soláthar gáis ón Rúis go dtí an tAontas Eorpach. I ndiaidh ghéarchéim na hÚcráine, tá COSAC den tuairim go bhfuil éifeachtúlacht agus slándáil fuinnimh anois ina thosaíocht ag an Aontas Eorpach. Dá bharr sin, molann COSAC go láidir don Choimisiún agus do na Ballstáit iniúchadh a dhéanamh ar shlite chun bearta éifeachtiúlachta fuinnimh a mhaoiniú agus an t-éileamh ar fhuinneamh a mhaolú, chomh maith le dul i mbun tuilleadh forbartha ar straitéis slándála fuinnimh d’AE. |
| --- | --- |

5.7.

Tá COSAC ag súil go gcomhlíonfar go hiomlán conarthaí a bhaineann le soláthar gáis ón Rúis go dtí an tAontas Eorpach. I ndiaidh ghéarchéim na hÚcráine, tá COSAC den tuairim go bhfuil éifeachtúlacht agus slándáil fuinnimh anois ina thosaíocht ag an Aontas Eorpach. Dá bharr sin, molann COSAC go láidir don Choimisiún agus do na Ballstáit iniúchadh a dhéanamh ar shlite chun bearta éifeachtiúlachta fuinnimh a mhaoiniú agus an t-éileamh ar fhuinneamh a mhaolú, chomh maith le dul i mbun tuilleadh forbartha ar straitéis slándála fuinnimh d’AE.

| 5.8. | Fáiltíonn COSAC roimh an gcinneadh Comhaontuithe Comhlachais a shíniú leis an tSeoirsia agus leis an Moldóiv ar an 27 Meitheamh 2014 agus táthar ag súil le síniú comhthráthach na gcaibidlí atá fágtha den Chomhaontú Comhlachais leis an Úcráin. Tugann COSAC aird ar ról speisialta pharlaimintí náisiúnta AE agus Pharlaimint na hEorpa i bpróiseas daingnithe na gcomhaontuithe seo agus tugann cuireadh dóibh teachtaireacht láidir tacaíochta a chur chuig a gcomhpháirtirtithe san Oirthear trí phróiseas daingnithe réidh a chinntiú. |
| --- | --- |

5.8.

Fáiltíonn COSAC roimh an gcinneadh Comhaontuithe Comhlachais a shíniú leis an tSeoirsia agus leis an Moldóiv ar an 27 Meitheamh 2014 agus táthar ag súil le síniú comhthráthach na gcaibidlí atá fágtha den Chomhaontú Comhlachais leis an Úcráin. Tugann COSAC aird ar ról speisialta pharlaimintí náisiúnta AE agus Pharlaimint na hEorpa i bpróiseas daingnithe na gcomhaontuithe seo agus tugann cuireadh dóibh teachtaireacht láidir tacaíochta a chur chuig a gcomhpháirtirtithe san Oirthear trí phróiseas daingnithe réidh a chinntiú.

6.   Freagracht Dhaonlathach

| 6.1. | Meabhraíonn COSAC go bhfuil dlisteanacht dhaonlathach dhúbailte an Aontais, mar aontas de shaoránaigh agus de Bhallstáit, corpraithe i bpróiseas reachtaíochta AE, ag Parlaimint na hEorpa agus ag an gComhairle, i gcomhthéacs an phróisis chomhchinnteoireachta agus cuireann béim ar ról na seiceála coimhdeachta a chomhlíonann na Parlaimintí náisiúnta; cuireann béim air go gcaithfidh na Parlaimintí náisiúnta agus Parlaimint na hEorpa dlisteanacht agus freagracht ar an leibhéal náisiúnta agus ar leibhéal AE a chinntiú i gceart; tugann chun cuimhne an prionsabal, a leagadh síos i gConclúidí chruinniú na Comhairle Eorpaí i mí na Nollag 2012, gurb é an cuspóir ginearálta fós, ó cheann ceann an phróisis, dlisteanacht agus freagracht dhaonlathach a chinntiú ar an leibhéal ar a ndéantar cinntí agus ar a gcuirtear iad chun feidhme. |
| --- | --- |

6.1.

Meabhraíonn COSAC go bhfuil dlisteanacht dhaonlathach dhúbailte an Aontais, mar aontas de shaoránaigh agus de Bhallstáit, corpraithe i bpróiseas reachtaíochta AE, ag Parlaimint na hEorpa agus ag an gComhairle, i gcomhthéacs an phróisis chomhchinnteoireachta agus cuireann béim ar ról na seiceála coimhdeachta a chomhlíonann na Parlaimintí náisiúnta; cuireann béim air go gcaithfidh na Parlaimintí náisiúnta agus Parlaimint na hEorpa dlisteanacht agus freagracht ar an leibhéal náisiúnta agus ar leibhéal AE a chinntiú i gceart; tugann chun cuimhne an prionsabal, a leagadh síos i gConclúidí chruinniú na Comhairle Eorpaí i mí na Nollag 2012, gurb é an cuspóir ginearálta fós, ó cheann ceann an phróisis, dlisteanacht agus freagracht dhaonlathach a chinntiú ar an leibhéal ar a ndéantar cinntí agus ar a gcuirtear iad chun feidhme.

| 6.2. | Tugann COSAC dá aire gur gnéithe ríthábhachtacha iad an cúlú eacnamaíochta agus a thionchar, ar nós ráta ard dífhostaíochta, chomh maith leis an laghdú ar chaiteachas sóisialta agus an t-ísliú ar chaighdeáin mhaireachtála, sa laghdú leanúnach ar mheas ar an Aontas Eorpach. Maidir leis seo, tá COSAC den tuairim go bhfuil dúshlán tugtha do chreidiúnacht dhaonlathach AE le cúig bliana anuas, de réir mar a méadaíodh ar an ngá atá ann aghaidh a thabhairt ar éifeachtaí na géarchéime eacnamaíche agus airgeadais agus beartais fhioscacha a chomhordú, thug sé ar rialtais nó ar fhoirmithe Comhairle ar nós an Ghrúpa Euro inniúlachtaí a tharmligean go dtí an leibhéal Eorpach, go páirteach gan smacht parlaiminte. |
| --- | --- |

6.2.

Tugann COSAC dá aire gur gnéithe ríthábhachtacha iad an cúlú eacnamaíochta agus a thionchar, ar nós ráta ard dífhostaíochta, chomh maith leis an laghdú ar chaiteachas sóisialta agus an t-ísliú ar chaighdeáin mhaireachtála, sa laghdú leanúnach ar mheas ar an Aontas Eorpach. Maidir leis seo, tá COSAC den tuairim go bhfuil dúshlán tugtha do chreidiúnacht dhaonlathach AE le cúig bliana anuas, de réir mar a méadaíodh ar an ngá atá ann aghaidh a thabhairt ar éifeachtaí na géarchéime eacnamaíche agus airgeadais agus beartais fhioscacha a chomhordú, thug sé ar rialtais nó ar fhoirmithe Comhairle ar nós an Ghrúpa Euro inniúlachtaí a tharmligean go dtí an leibhéal Eorpach, go páirteach gan smacht parlaiminte.

| 6.3. | Thairis sin, tugann COSAC dá aire le díomá nach raibh dóthain dlisteanachta ná freagrachta daonlathaí ag baint le cláir choigeartaithe mhaicreacnamaíocha, mar a luaigh formhór mór na bhfreagróirí sa Tuarascáil Leathbhliantúil. Cuireann COSAC béim air gur cheart sa todhchaí go mbeadh príomhpháirt ag institiúidí atá freagrach go daonlathach i ndearadh agus i gcur chun feidhme clár den saghas seo chun trédhearcacht agus úinéireacht pholaitiúil a chinntiú. |
| --- | --- |

6.3.

Thairis sin, tugann COSAC dá aire le díomá nach raibh dóthain dlisteanachta ná freagrachta daonlathaí ag baint le cláir choigeartaithe mhaicreacnamaíocha, mar a luaigh formhór mór na bhfreagróirí sa Tuarascáil Leathbhliantúil. Cuireann COSAC béim air gur cheart sa todhchaí go mbeadh príomhpháirt ag institiúidí atá freagrach go daonlathach i ndearadh agus i gcur chun feidhme clár den saghas seo chun trédhearcacht agus úinéireacht pholaitiúil a chinntiú.

| 6.4. | Athdhearbhaíonn COSAC toilteanas na bParlaimintí náisiúnta chun dul i mbun díospóireachta poiblí faoi ailtireacht na n-institiúidí Eorpacha i gcomhthéacs na gConarthaí atá ann cheana féin. Creideann COSAC go láidir gur cheart slite a lorg chun an próiseas cinnteoireachta a dhaonlathú, gan amhras a tharraingt ar an modh pobail. Maidir leis sin, ba cheart cumhachtaí atá dílsithe ag na Conarthaí do Pharlaimint na hEorpa a fheidhmiú go hiomlán agus an comhoibriú le Parlaimintí náisiúnta a fhorbairt a thuilleadh. |
| --- | --- |

6.4.

Athdhearbhaíonn COSAC toilteanas na bParlaimintí náisiúnta chun dul i mbun díospóireachta poiblí faoi ailtireacht na n-institiúidí Eorpacha i gcomhthéacs na gConarthaí atá ann cheana féin. Creideann COSAC go láidir gur cheart slite a lorg chun an próiseas cinnteoireachta a dhaonlathú, gan amhras a tharraingt ar an modh pobail. Maidir leis sin, ba cheart cumhachtaí atá dílsithe ag na Conarthaí do Pharlaimint na hEorpa a fheidhmiú go hiomlán agus an comhoibriú le Parlaimintí náisiúnta a fhorbairt a thuilleadh.

| 6.5. | Fáiltíonn COSAC roimh an gcomhaontú a dtángthas air ar an Rialachán ar reacht agus ar mhaoiniú Pháirtithe agus Fhondúireachtaí Polaitíochta na hEorpa. |
| --- | --- |

6.5.

Fáiltíonn COSAC roimh an gcomhaontú a dtángthas air ar an Rialachán ar reacht agus ar mhaoiniú Pháirtithe agus Fhondúireachtaí Polaitíochta na hEorpa.

| 6.6. | Cúig bliana i ndiaidh theacht i bhfeidhm Chonradh Liospóin agus cheapacháin Uachtarán na Comhairle Eorpaí agus Ardionadaí Chomhairle an Aontais Eorpaigh don Chomhbheartas Eachtrach agus Slándála dá dhroim sin, tréaslaíonn COSAC leis an Uas. Herman Van Rompuy agus leis an mBantiarna Catherine Ashton. |
| --- | --- |

6.6.

Cúig bliana i ndiaidh theacht i bhfeidhm Chonradh Liospóin agus cheapacháin Uachtarán na Comhairle Eorpaí agus Ardionadaí Chomhairle an Aontais Eorpaigh don Chomhbheartas Eachtrach agus Slándála dá dhroim sin, tréaslaíonn COSAC leis an Uas. Herman Van Rompuy agus leis an mBantiarna Catherine Ashton.

| 6.7. | Cuireann COSAC in iúl a dhóchas go leanfar gan bhac den chomhoibriú idir An Chomhairle Eorpach agus an tSeirbhís Eorpach Gníomhaíochta Seachtraí agus Parlaimintí AE agus go ndéanfar é a shaothrú agus a fhorbairt a thuilleadh, go déthaobhach agus i gcomhthéacs an chomhoibrithe idirpharlaimintigh. |
| --- | --- |

6.7.

Cuireann COSAC in iúl a dhóchas go leanfar gan bhac den chomhoibriú idir An Chomhairle Eorpach agus an tSeirbhís Eorpach Gníomhaíochta Seachtraí agus Parlaimintí AE agus go ndéanfar é a shaothrú agus a fhorbairt a thuilleadh, go déthaobhach agus i gcomhthéacs an chomhoibrithe idirpharlaimintigh.

| 6.8. | Tacaíonn COSAC go láidir, ag cur san áireamh mímhuinín fhorleathan na saoránach sna hinstitiúidí Eorpacha, le rannpháirtíocht shaoránaigh AE sa nós imeachta reachtach faoi Thionscnamh Shaoránaigh na hEorpa agus molann sé páirt níos gníomhaí do Pharlaimint na hEorpa ina hiarobair. |
| --- | --- |

6.8.

Tacaíonn COSAC go láidir, ag cur san áireamh mímhuinín fhorleathan na saoránach sna hinstitiúidí Eorpacha, le rannpháirtíocht shaoránaigh AE sa nós imeachta reachtach faoi Thionscnamh Shaoránaigh na hEorpa agus molann sé páirt níos gníomhaí do Pharlaimint na hEorpa ina hiarobair.

| 6.9. | Tá COSAC cinnte de go gcaithfidh institiúidí AE oibriú as lámha a chéile go cuiditheach, ag cur san áireamh torthaí na dtoghchán agus an teachtaireacht a thug saoránaigh Eorpacha, agus iad i mbun ceannairí a cheapadh ar na príomhchomhlachtaí institiúideacha, mar a samhlaíodh sa CFAE. |
| --- | --- |

6.9.

Tá COSAC cinnte de go gcaithfidh institiúidí AE oibriú as lámha a chéile go cuiditheach, ag cur san áireamh torthaí na dtoghchán agus an teachtaireacht a thug saoránaigh Eorpacha, agus iad i mbun ceannairí a cheapadh ar na príomhchomhlachtaí institiúideacha, mar a samhlaíodh sa CFAE.

7.   Ag dul i ngleic leis an Easnamh Sóisialta in AE

| 7.1. | Tugann COSAC dá aire go bhfuil an díospóireacht ar ghné shóisialta AEA curtha chun tosaigh ar chlár polaitiúil na hEorpa de bharr an chúlaithe eacnamaíochta dhoimhin agus ghéarchéim fiachais cheannasaigh na hEorpa. Maidir leis seo, cuireann COSAC béim ar an ngá atá ann an ghné shóisialta a chomhtháthú go cothrománach i mbeartais AE agus laistigh de chreat an tSeimeastair Eorpaigh. Tacaíonn COSAC go láidir le plé sóisialta agus le rannpháirtíocht comhpháirtithe sóisialta cumasacha i múnlú bheartais AE atá níos éifeachtaí agus níos dírithe. |
| --- | --- |

7.1.

Tugann COSAC dá aire go bhfuil an díospóireacht ar ghné shóisialta AEA curtha chun tosaigh ar chlár polaitiúil na hEorpa de bharr an chúlaithe eacnamaíochta dhoimhin agus ghéarchéim fiachais cheannasaigh na hEorpa. Maidir leis seo, cuireann COSAC béim ar an ngá atá ann an ghné shóisialta a chomhtháthú go cothrománach i mbeartais AE agus laistigh de chreat an tSeimeastair Eorpaigh. Tacaíonn COSAC go láidir le plé sóisialta agus le rannpháirtíocht comhpháirtithe sóisialta cumasacha i múnlú bheartais AE atá níos éifeachtaí agus níos dírithe.

| 7.2. | Iarrann COSAC ar Institiúidí Eorpacha gníomhú chun éileamh na saoránach ar chosaint ón ngéariomaíocht dhomhanda a fhreagairt; measann COSAC gur cheart go mbeadh comhoiriúnú na gceart sóisialta agus comhshaoil ar ardchaighdeán, chomh maith leis an troid i gcoinne na calaoise fioscaí, ina dtosaíocht ar an gclár Eorpach. |
| --- | --- |

7.2.

Iarrann COSAC ar Institiúidí Eorpacha gníomhú chun éileamh na saoránach ar chosaint ón ngéariomaíocht dhomhanda a fhreagairt; measann COSAC gur cheart go mbeadh comhoiriúnú na gceart sóisialta agus comhshaoil ar ardchaighdeán, chomh maith leis an troid i gcoinne na calaoise fioscaí, ina dtosaíocht ar an gclár Eorpach.

| 7.3. | Cuireann COSAC a shástacht in iúl maidir leis na chéad chomharthaí de théarnamh i ngníomhaíocht eacnamaíoch san Aontas Eorpach ar feadh 2013, i dtéarmaí na táirgiúlachta agus an iomaíochais. Cuireann sé béim air áfach go n-aithnítear go bhfuil síorthóraíocht na mbeartas míchothroma um chomhdhlúthú fioscach mí-éifeachtach agus go bhfuil sí ag cur fad nach gá leis an ngéarchéim eacnamaíochta agus ag cur srian le téarnamh in ionchais fostaíochta. Ní mór bearta chun éileamh a mhéadú agus fás a spreagadh a chur le sprioc an chomhdhlúthaithe fhioscaigh fhadtéarmaigh. |
| --- | --- |

7.3.

Cuireann COSAC a shástacht in iúl maidir leis na chéad chomharthaí de théarnamh i ngníomhaíocht eacnamaíoch san Aontas Eorpach ar feadh 2013, i dtéarmaí na táirgiúlachta agus an iomaíochais. Cuireann sé béim air áfach go n-aithnítear go bhfuil síorthóraíocht na mbeartas míchothroma um chomhdhlúthú fioscach mí-éifeachtach agus go bhfuil sí ag cur fad nach gá leis an ngéarchéim eacnamaíochta agus ag cur srian le téarnamh in ionchais fostaíochta. Ní mór bearta chun éileamh a mhéadú agus fás a spreagadh a chur le sprioc an chomhdhlúthaithe fhioscaigh fhadtéarmaigh.

8.   Athmhachnamh ar Straitéis Fostaíochta na hEorpa

| 8.1. | Tugann COSAC dá aire le mórimní go raibh dálaí sa mhargadh fostaíochta fós ag dul in olcas le linn 2013, ag cur béim ar an leibhéal nár sáraíodh riamh d’óg-dhífhostaíocht in an-chuid tíortha in AE, ar an méadú ar sheasmhacht na dífhostaíochta agus ar an meath ar cháilíocht na fostaíochta (i.e. fostaíocht neamhdheonach shealadach agus fostaíocht pháirtaimseartha, bochtaineacht le linn bheith ag obair, obair neamhfhoirmiúil, polarú fostaíochta agus pá); is doicheall leis, mar sin, a theoranta a bhí ar chumas AE go dtí seo aghaidh a thabhairt ar na teipeanna agus na héagothromaíochtaí sna margaí fostaíochta chun teacht ar réiteach éifeachtach ar an bhfadhb. |
| --- | --- |

8.1.

Tugann COSAC dá aire le mórimní go raibh dálaí sa mhargadh fostaíochta fós ag dul in olcas le linn 2013, ag cur béim ar an leibhéal nár sáraíodh riamh d’óg-dhífhostaíocht in an-chuid tíortha in AE, ar an méadú ar sheasmhacht na dífhostaíochta agus ar an meath ar cháilíocht na fostaíochta (i.e. fostaíocht neamhdheonach shealadach agus fostaíocht pháirtaimseartha, bochtaineacht le linn bheith ag obair, obair neamhfhoirmiúil, polarú fostaíochta agus pá); is doicheall leis, mar sin, a theoranta a bhí ar chumas AE go dtí seo aghaidh a thabhairt ar na teipeanna agus na héagothromaíochtaí sna margaí fostaíochta chun teacht ar réiteach éifeachtach ar an bhfadhb.

| 8.2. | Fáiltíonn COSAC roimh bhuntionscnaimh AE le dul i ngleic leis an óg-dhífhostaíocht (Pacáiste Ógfhostaíochta, Ráthaíocht d’Aos Óg na hEorpa, Tionscnamh Fostaíochta don Ógra) agus molann sé go láidir don Choimisiún Eorpach cur lena iarrachtaí deiseanna fostaíochta níos fearr, agus níos mó díobh, a chruthú d’aos óg na hEorpa, ag cur san áireamh tréithe ar leith i gcur chun feidhme tionscnamh, mar atá i gcás ceantair bhochta tuaithe. Maidir le Ráthaíocht d’Aos Óg na hEorpa a chur chun feidhme go héifeachtach measann COSAC go bhfuil gá mbeidh baint ag gach leibhéal rialtais leo agus go mbeidh comhoibriú rialta agus struchtúrtha ann leis na páirtithe leasmhara (i.e. seirbhísí fostaíochta poiblí agus príobháideacha, fiontair, ceardchumainn, eagraíochtaí óige), chomh maith le hurlabhairt cheart idir na córais tacaíochta náisiúnta don ógfhostaíocht agus Ráthaíocht d’Aos Óg na hEorpa. |
| --- | --- |

8.2.

Fáiltíonn COSAC roimh bhuntionscnaimh AE le dul i ngleic leis an óg-dhífhostaíocht (Pacáiste Ógfhostaíochta, Ráthaíocht d’Aos Óg na hEorpa, Tionscnamh Fostaíochta don Ógra) agus molann sé go láidir don Choimisiún Eorpach cur lena iarrachtaí deiseanna fostaíochta níos fearr, agus níos mó díobh, a chruthú d’aos óg na hEorpa, ag cur san áireamh tréithe ar leith i gcur chun feidhme tionscnamh, mar atá i gcás ceantair bhochta tuaithe. Maidir le Ráthaíocht d’Aos Óg na hEorpa a chur chun feidhme go héifeachtach measann COSAC go bhfuil gá mbeidh baint ag gach leibhéal rialtais leo agus go mbeidh comhoibriú rialta agus struchtúrtha ann leis na páirtithe leasmhara (i.e. seirbhísí fostaíochta poiblí agus príobháideacha, fiontair, ceardchumainn, eagraíochtaí óige), chomh maith le hurlabhairt cheart idir na córais tacaíochta náisiúnta don ógfhostaíocht agus Ráthaíocht d’Aos Óg na hEorpa.

| 8.3. | Molann COSAC páirt ghníomhach Pharlaimintí AE sna iarrachtaí dul i ngleic leis an óg-dhífhostaíocht trí ionchur a bheith acu in ainmniú an Phlean Cur Chun Feidhme maidir le Ráthaíocht d’Aos Óg na hEorpa agus ina chur chun feidhme a scrúdú. Maidir leis seo, molann sé do na Parlaimintí a bheith páirteach in idirphlé idirpharlaiminteach, ní amháin eatarthu féin, ach idir iad agus na hinstitiúidí Eorpacha leis. |
| --- | --- |

8.3.

Molann COSAC páirt ghníomhach Pharlaimintí AE sna iarrachtaí dul i ngleic leis an óg-dhífhostaíocht trí ionchur a bheith acu in ainmniú an Phlean Cur Chun Feidhme maidir le Ráthaíocht d’Aos Óg na hEorpa agus ina chur chun feidhme a scrúdú. Maidir leis seo, molann sé do na Parlaimintí a bheith páirteach in idirphlé idirpharlaiminteach, ní amháin eatarthu féin, ach idir iad agus na hinstitiúidí Eorpacha leis.

| 8.4. | Fáiltíonn COSAC roimh an gComhairle Oideachais do ghlacadh le Plean Oibre an Aontais Eorpaigh don Óige do 2014-15; ta sé den tuairim gur cheart dálaí agus riachtanais daoine óga a chur san áireamh agus beartais á gceapadh. Chuige sin, molann sé feabhas a chur ar chomhoibriú trasearnála i mbeartais don óige, tuilleadh foráis ar idirphlé sóisialta agus páirtíocht ghníomhach níos mó do dhaoine óga i bhforbairt agus i gcur chun feidhme na mbeartas a bhaineann leo. Cuireann COSAC béim ar a thábhachtaí atá sé ionchur beartais óige a chinntiú sa Seimeastar Eorpach agus i Straitéis Eoraip 2020. |
| --- | --- |

8.4.

Fáiltíonn COSAC roimh an gComhairle Oideachais do ghlacadh le Plean Oibre an Aontais Eorpaigh don Óige do 2014-15; ta sé den tuairim gur cheart dálaí agus riachtanais daoine óga a chur san áireamh agus beartais á gceapadh. Chuige sin, molann sé feabhas a chur ar chomhoibriú trasearnála i mbeartais don óige, tuilleadh foráis ar idirphlé sóisialta agus páirtíocht ghníomhach níos mó do dhaoine óga i bhforbairt agus i gcur chun feidhme na mbeartas a bhaineann leo. Cuireann COSAC béim ar a thábhachtaí atá sé ionchur beartais óige a chinntiú sa Seimeastar Eorpach agus i Straitéis Eoraip 2020.

| 8.5. | Aithníonn COSAC a thábhachtaí atá an fhiontraíocht i ngeilleagar AE, i bhFiontair Bheaga agus Mheánmhéide (FBM) go háirithe, mar fhoinse don fhás eacnamaíoch agus do chruthú fostaíochta. Maidir leis seo, molann sé beartais a chur chun cinn a éascóidh gnólachtaí nuathionscanta, go háirithe i dteicneolaíochtaí éiritheacha agus ceannródaíocha, agus rochtain ar mhaoiniú agus ar sheirbhísí tacaíochta d’fhiontraithe óga agus a thacaíonn go láidir le forbairt an oideachais agus an chultúir fiontraíochta (i.e. trí chúrsaí oiliúna, cláir mhalartaithe seirbhísí faisnéise agus tacaíochta) chun imeascadh éifeachtach na n-óg sa mhargadh fostaíochta a éascú. |
| --- | --- |

8.5.

Aithníonn COSAC a thábhachtaí atá an fhiontraíocht i ngeilleagar AE, i bhFiontair Bheaga agus Mheánmhéide (FBM) go háirithe, mar fhoinse don fhás eacnamaíoch agus do chruthú fostaíochta. Maidir leis seo, molann sé beartais a chur chun cinn a éascóidh gnólachtaí nuathionscanta, go háirithe i dteicneolaíochtaí éiritheacha agus ceannródaíocha, agus rochtain ar mhaoiniú agus ar sheirbhísí tacaíochta d’fhiontraithe óga agus a thacaíonn go láidir le forbairt an oideachais agus an chultúir fiontraíochta (i.e. trí chúrsaí oiliúna, cláir mhalartaithe seirbhísí faisnéise agus tacaíochta) chun imeascadh éifeachtach na n-óg sa mhargadh fostaíochta a éascú.

| 8.6. | Tarraingíonn COSAC aird ar an gclaonadh i dtreo rátaí dífhostaíochta arda i measc daoine fásta, 25 – 34 bliain d’aois, claonadh ar ábhar imní é. Aithníonn COSAC gur cheart go mbainfeadh daoine fásta óga leas as cláir mhargaidh fostaíochta don óige nó as athoiliúint lena scileanna agus a ndeiseanna fostaíochta a fheabhsú. Iarrann sé, mar sin, ar an gCoimisiún tionscnaimh nithiúla a chur ar bun láithreach chun na gníomhartha sin a éascú agus bearta sonracha a thabhairt isteach don aoisghrúpa seo. |
| --- | --- |

8.6.

Tarraingíonn COSAC aird ar an gclaonadh i dtreo rátaí dífhostaíochta arda i measc daoine fásta, 25 – 34 bliain d’aois, claonadh ar ábhar imní é. Aithníonn COSAC gur cheart go mbainfeadh daoine fásta óga leas as cláir mhargaidh fostaíochta don óige nó as athoiliúint lena scileanna agus a ndeiseanna fostaíochta a fheabhsú. Iarrann sé, mar sin, ar an gCoimisiún tionscnaimh nithiúla a chur ar bun láithreach chun na gníomhartha sin a éascú agus bearta sonracha a thabhairt isteach don aoisghrúpa seo.

9.   An Caipiteal Baineann i gcomhthéacs na Géarchéime Eacnamaíche agus Airgeadais

| 9.1. | Ag éirí as obair Fhóram na mBan a tionóladh faoi scáth Uachtaránacht na Liotuáine, tugann COSAC dá aire le mórimní go bhfuil laghdú mór tagtha ar sheirbhísí sóisialta agus ar shlándáil fostaíochta de dheasca na mbeartas déine chun aghaidh a thabhairt ar an ngéarchéim airgeadais. Tarraingíonn COSAC aird ar an bhfíric go bhfuil tionchar na mbeartas seo ar neamhspleáchas eacnamaíoch na mban agus ar a ndálaí oibre agus maireachtála ag imirt tionchar diúltach ar an gcothromaíocht oibre agus teaghlaigh, agus ag baint na mbonn ag an am céanna dá ndeiseanna cothroma sa mhargadh fostaíochta. |
| --- | --- |

9.1.

Ag éirí as obair Fhóram na mBan a tionóladh faoi scáth Uachtaránacht na Liotuáine, tugann COSAC dá aire le mórimní go bhfuil laghdú mór tagtha ar sheirbhísí sóisialta agus ar shlándáil fostaíochta de dheasca na mbeartas déine chun aghaidh a thabhairt ar an ngéarchéim airgeadais. Tarraingíonn COSAC aird ar an bhfíric go bhfuil tionchar na mbeartas seo ar neamhspleáchas eacnamaíoch na mban agus ar a ndálaí oibre agus maireachtála ag imirt tionchar diúltach ar an gcothromaíocht oibre agus teaghlaigh, agus ag baint na mbonn ag an am céanna dá ndeiseanna cothroma sa mhargadh fostaíochta.

| 9.2. | Cuireann COSAC béim air nár cheart go ndéanfadh an ghéarchéim eacnamaíoch agus airgeadais, a bhfuil géarchéim shóisialta cothaithe aige, an dul chun cinn atá déanta maidir le cothromas inscne, sláinte agus cearta atáirgthe a chur chun tosaigh a chur i mbaol. |
| --- | --- |

9.2.

Cuireann COSAC béim air nár cheart go ndéanfadh an ghéarchéim eacnamaíoch agus airgeadais, a bhfuil géarchéim shóisialta cothaithe aige, an dul chun cinn atá déanta maidir le cothromas inscne, sláinte agus cearta atáirgthe a chur chun tosaigh a chur i mbaol.

| 9.3. | Tugann COSAC dá aire go bhfuil an t-ualach atá á iompar ag mná níos troime anois cé gur tugadh isteach an Straitéis um chomhionannas idir mná agus fir 2010-15 mar phríomhuirlis le tacú leis an gcomhionannas inscne i gcur chun feidhme straitéis EU2020. |
| --- | --- |

9.3.

Tugann COSAC dá aire go bhfuil an t-ualach atá á iompar ag mná níos troime anois cé gur tugadh isteach an Straitéis um chomhionannas idir mná agus fir 2010-15 mar phríomhuirlis le tacú leis an gcomhionannas inscne i gcur chun feidhme straitéis EU2020.

| 9.4. | Is doicheall le COSAC go bhfuil próifíl neamhdhóthanach, más ann in aon chor dó, ag an bpríomhshruthú inscne ar chlár EU2020 agus sa Seimeastar Eorpach; dealraíonn sé mar sin go mbeidh sé riachtanach gné na hinscne a thabhairt isteach i mionsaothrú spriocanna AE 2020; go háirithe na cinn a bhaineann le fostaíocht, Taighde agus Forbairt, fuinneamh, oideachas agus bochtaineacht, chun go dtiocfaidh sé chun críche. |
| --- | --- |

9.4.

Is doicheall le COSAC go bhfuil próifíl neamhdhóthanach, más ann in aon chor dó, ag an bpríomhshruthú inscne ar chlár EU2020 agus sa Seimeastar Eorpach; dealraíonn sé mar sin go mbeidh sé riachtanach gné na hinscne a thabhairt isteach i mionsaothrú spriocanna AE 2020; go háirithe na cinn a bhaineann le fostaíocht, Taighde agus Forbairt, fuinneamh, oideachas agus bochtaineacht, chun go dtiocfaidh sé chun críche.

---